Nr.înregistrare 9886/CCSSM /20.06.2022

 În atenția ,

 ANGAJATORILOR DIN JUDEȚUL MUREȘ

Având în vedere faptul că pe teritoriul României se pot manifesta temperaturi ridicate extreme se vor lua măsuri de către angajatori pentru respectarea “ Ordonanței de Urgență nr. 99/2000, privind măsurile care pot fi aplicate în perioadele cu temperaturi extreme pentru protecția persoanelor încadrate în muncă. „

În conformitate cu prevederile ordonanței sus-menționate, angajatorii sunt obligați să ia următoarele măsuri minimale pentru ameliorarea condițiilor de muncă:

* Reducerea intensității și ritmului activităților fizice;
* Asigurarea ventilației la locurile de muncă;
* Alternarea efortului dinamic cu cel static;
* Alternarea perioadelor de lucru cu perioadele de repaus în locurile umbrite, cu curenți de aer;

Pentru menținerea stării de sănătate a lucrătorilor, sunt necesare următoarele:

* Asigurarea apei minerale, câte 2-4 litri/persoană/schimb;
* Asigurarea echipamentului individual de protecție;
* Asigurarea de dușuri.

Angajatorii care nu pot asigura condițiile menționate, de comun acord cu reprezentanții sindicatelor sau cu reprezentanții alesi ai lucrătorilor, vor respecta măsurile dispuse în Ordonanța de Urgență nr. 99/2000 (reducerea programului de lucru, eșalonarea pe două perioade a zilei de lucru etc.) în conformitate cu prevederile art. 6 din Ordonanța de Urgență nr. 99/2000.

Pentru prevenirea unor îmbolnăviri profesionale determinate de lucrul în condiții de temperaturi extreme, angajatorul trebuie să ia următoarele măsuri:

* Asigurarea examenului medical la angajare și a controlului medical periodic, urmărind depistarea precoce a contraindicațiilor pentru munca la temperaturi crescute sau scăzute;
* Asigurarea primului ajutor și a transportului la cea mai apropiată unitate sanitară a persoanelor afectate;
* Trecerea, după posibilități, în alte locuri de muncă sau reducerea programului de muncă pentru persoanele cu afecțiuni, care au contraindicații privind munca la temperaturi extreme.

Inspector Şef

Jrs. Man Eva

p. Inspector Şef Adjunct SSM

Ing. Gliga Alin-Vasile

Inspectoratul Teritorial de Muncă Mureş